Lørdag d.21 April 2012 | Gilbjerg Fuglestation
← 19 og 20 April 2012-Fede dage i østenvind.
Søndag d.22 April 2012 →
Lørdag d.21 April 2012
Posted on 21. april 2012 | Skriv en kommentar
Vejret klokken 0530: SSØ, 2 m/s, 8/8, 4 grd, 1km
Folk: Mange
Dagen startede ud meget sløvt. Der var praktisk talt ingen træk de første par timer, men så kunne man snakke. Det holdte mig igang. Lyspunktet i de timer var en Duehøg, 2 ringdrosler, 2 stykker af Johns lagkage og en udmelding fra sverige om en blå glente. Det er nok vores, som har krydset sundet. De har taget nogle ret fede billeder af den.
Senere op af dagen klarede det op. Det var derfor ret dejligt vejr. Det varede desværre ikke ret lang tid, og fuglen gad åbenbart ikke at trække. Efter 2,5 timers venten i det gode vejr begyndte det at regne. MBB og jeg tog derfor hjem og spiste noget sandkage og roulade.
Efter 3 timers regn tog MBB og jeg udenfor igen og luksusbirdede lidt fra, hvor jeg bor. Det gav 6 Nilgæs, 1 Dværgfalk, pænt med by- og landsvaler, nogle Hav- og Fjordterner, 1 Rørhøg, 1 Blå kærhøg og 2 tomme øl. På et tidspunkt får vi en melding om en Kongeørn trækkende vest for gilleleje. Vi ved ikke hvor det er, men prøver at køre til Hesbjerg. Vi får den ikke, men til gengæld får vi lidt rovfugletræk ifa. 2 Vandrefalke, 10 Musvåger, 2 Fiskeørne, 1 Rørhøg, 2 Dværgfalke m.m.
I morgen lover de SØ vind til at starte med, men senere op af dagen begynder den at dreje ret meget rundt. Lige nu ser det ud til at hele næste uge bliver med vinde mellem S og Ø. Det er nogle hårde, men fede dage jeg har i vente!
Dette indlæg blev udgivet i Uncategorized. Bogmærk permalinket.	← 19 og 20 April 2012-Fede dage i østenvind.